

ΕΕ5Τ 

Κθ35θη: 5ί9β 
(βηιΙίθεΜθϋ) 

1_003ΐΪ0η: ΑΙίιβηΙ ΕΙΙιηίΚο 
Τγρο9Γ3(ίοι^^ 


20255 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1478 

6 Ιουνίου 2014 


ΑΠΟΦΑΣΕΙ Σ 

Αριθμ. Δ.ΥΓ3α/Γ.Π.οικ. 50510 

Όροι Συνεργασίας Μεταξύ Φαρμακευτικών Εταιρειών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του άρθρου 12 του ν.δ. 96/1973 (ΦΕΚ 172 
Α') περί εμπορίας εν γένει των φαρμακευτικών, διαιτη¬ 
τικών και καλλυντικών προϊόντων, όπως τροποποιήθηκε 
με το άρθρο 15 του ν. 3580/2007 (ΦΕΚ 134 Α') και στη 
συνέχεια αυτό αντικαταστάθηκε με το άρθρο 51 παρ. 1 
του ν. 4238/2014 (ΦΕΚ 38 Α'). 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 98 Α'). 

3. Το Π.Δ. «Οργανισμός του Υπουργείου Υγείας και 
Πρόνοιας» 95/2000 (ΦΕΚ 76 Α'). 

4. Το Π.Δ. 119/2013 (ΦΕΚ 153 Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

5. Τις διατάξεις του άρθρου 61 του Ν. 4075/2012 (ΦΕΚ 
89 Α'). 

6. Τις διατάξεις του άρθρου 130 της Υπουργικής Από¬ 
φασης ΔΥΓ3α/Γ.Π.32221/2013 (ΦΕΚ 1049 Β'). 

7. Το υπ’ αριθ. 3189/29-5-2014 έγγραφο του Γραφείου 
Υπουργού για την έκδοση της ΚΥΑ αναφορικά με τους 
όρους συνεργασίας μεταξύ φαρμακευτικών εταιρειών. 

8. Το γεγονός ότι από την παρούσα δεν προκύπτει 
δαπάνη εις βάρος του κρατικού προϋπολογισμού, απο¬ 
φασίζουμε: 

Άρθρο 1 

Χονδρική πώληση φαρμακευτικών προϊόντων 

1.1 Οι φαρμακευτικές εταιρείες, δηλαδή εταιρείες 
στους σκοπούς των οποίων περιλαμβάνεται η παρα¬ 
γωγή ή/και η εισαγωγή ή και η εμπορία φαρμάκων, 
δύνανται να πραγματοποιούν χονδρική πώληση φαρ¬ 
μακευτικών προϊόντων, προς άλλες φαρμακευτικές 
εταιρείες οι οποίες διαθέτουν τις σχετικές άδειες και 
είναι νόμιμα εγκατεστημένες και λειτουργούσες στην 
Ελληνική επικράτεια, στο πλαίσιο διάφορων μορφών 
συνεργασίας όπως ενδεικτικά, και όχι περιοριστικά, σε 
συνεργασίες συνεκμετάλλευσης (σο-πιαΓΚθΙίηρ) φαρμα¬ 


κευτικών σκευασμάτων και μόνο μετά από γνωστοποίη¬ 
ση της σχετικής συμφωνίας στον ΕΟΦ και την παροχή 
έγκρισης από τον ΕΟΦ, σύμφωνα με τα προβλεπόμενα 
στην παρούσα υπουργική απόφαση. 

1.2 Προκειμένου να δοθεί η έγκριση από τον ΕΟΦ 
απαιτείται η σύνταξη και η υποβολή έγγραφης σύμ¬ 
βασης μεταξύ του κατόχου άδειας κυκλοφορίας του 
φαρμακευτικού προϊόντος στην ελληνική αγορά και της 
φαρμακευτικής εταιρείας, η οποία προτίθεται να αγο¬ 
ράσει το συγκεκριμένο φαρμακευτικό προϊόν. 

Άρθρο 2 
Τιμή Πώλησης 

Η τιμή πώλησης των φαρμακευτικών προϊόντων στο 
πλαίσιο της χονδρικής πώλησης των προϊόντων από 
παραγωγό, αντιπρόσωπο ή εισαγωγέα προς άλλη φαρ¬ 
μακευτική εταιρία καθορίζεται ελεύθερα από τα συμβαλ¬ 
λόμενα μέρη και δεν εμπίπτει στην έννοια της καθαρής 
τιμής παραγωγού ή εισαγωγέα («θχ ίασίοΓγ»), όπως αυτή 
ορίζεται γενικά στην εκάστοτε ισχύουσα νομοθεσία ούτε 
και ως εκ τούτου δεν υπόκειται στις σχετικές ρυθμίσεις. 

Άρθρο 3 

Υποβολή δήλωσης στο ΕΟΦ 

Ο κάτοχος άδειας κυκλοφορίας υποβάλλει δήλωση 
στο Τμήμα Ελέγχου Κυκλοφορίας Προϊόντων του ΕΟΦ, 
πριν από την πραγματοποίηση της πώλησης, στην οποία 
επισυνάπτεται η σύμβαση πώλησης, ή οι ουσιώδεις όροι 
αυτής. Η δήλωση σύμφωνα με την ισχύουσα νομοθεσία 
περιλαμβάνει: 

α) Τα ακριβή στοιχεία για την ταυτοποίηση του φαρ¬ 
μακευτικού προϊόντος (ή προϊόντων) που αποτελεί 
(ή αποτελούν) το αντικείμενο της σύμβασης [προϊόν 
(εμπορική ονομασία, περιεκτικότητα, μορφή), παρτίδα, 
ποσότητα, ημερομηνία λήξης], 

β) Τα στοιχεία της φαρμακευτικής εταιρείας - πωλητή 
του φαρμακευτικού προϊόντος (ή προϊόντων), 

γ) Τα στοιχεία της φαρμακευτικής εταιρείας - αγο¬ 
ραστή του φαρμακευτικού προϊόντος (ή προϊόντων). 

Άρθρο 4 

Υποχρεωτικό περιεχόμενο σύμβασης 

Η σύμβαση μεταξύ του κατόχου άδειας κυκλοφορί¬ 
ας και της αγοράστριας φαρμακευτικής εταιρείας, η 
οποία περιλαμβάνει τους όρους της πώλησης για συ- 

γκεκριμένο φαρμακευτικό προϊόν (ή προϊόντα) πρέπει 
να αναφέρει τουλάχιστον τα εξής: 

α) Ότι η ευθύνη για την κυκλοφορία του προϊόντος 
ανήκει αποκλειστικά στον κάτοχο της άδειας κυκλοφο¬ 
ρίας, όπως ορίζει η ισχύουσα νομοθεσία. 

β) Ότι η ευθύνη για την φαρμακοεπαγρύπνηση πα¬ 
ραμένει στον κάτοχο της άδειας κυκλοφορίας, όπως 
ορίζει η ισχύουσα νομοθεσία. 

γ) Ότι η τιμή πώλησης των φαρμακευτικών προϊόντων 
προς τους χονδρεμπόρους, τα φαρμακεία, τις φαρμα¬ 
καποθήκες, το Δημόσιο και πάσης φύσεως νοσηλευτικά 
ιδρύματα και ιδιωτικές κλινικές καθορίζεται σύμφωνα 
με τα οριζόμενα στην ισχύουσα αγορανομική νομοθεσία 
κατά το χρόνο της πώλησης προς τα ανωτέρω μέρη. 

Υποχρεωτικά πρέπει να περιλαμβάνονται στη σύμβα¬ 
ση όροι, το ειδικότερο περιεχόμενο των οποίων καθο¬ 
ρίζεται βάσει ελεύθερης βούλησης των μερών και σε 
συμμόρφωση προς τις ισχύουσες κατά τη σύναψη της 
συμβάσεως σχετικές νομοθετικές διατάξεις αναφορικά 
με τα εξής: 

α) Την τιμή πώλησης του φαρμακευτικού προϊόντος 
(ή προϊόντων), 

β) Την ευθύνη σχετικά με το προωθητικό του φαρμα¬ 
κευτικού προϊόντος υλικό, 

γ) Την ιατρική ενημέρωση και μέριμνα τήρησης των 
νομίμων διαδικασιών που συνδέονται με αυτήν (εκπαί¬ 
δευση ιατρικών επισκεπτών, δεοντολογία άσκησης του 
έργου τους κ.λπ.), 

δ) Την ευθύνη σχετικά με τις ταινίες γνησιότητας, 
ε) Τη χρονική διάρκεια συμβολαίου, 
στ) Την ευθύνη σχετικά με την τήρηση συστήματος δι¬ 
ασφάλισης ποιότητας και τη συμμόρφωση με τις αρχές 
και τις κατευθυντήριες γραμμές των εν ισχύ κανονισμών, 
νόμων και διατάξεων, 

ζ) Την ευθύνη για την πρόβλεψη και εφαρμογή σχεδίου 
επείγουσας ανάγκης που να διασφαλίζει την αποτελεσμα¬ 
τική εφαρμογή κάθε μέτρου απόσυρσης από την αγορά. 

Άρθρο 5 

Προαιρετικό περιεχόμενο της σύμβασης 

Η σύμβαση μεταξύ του κατόχου άδειας κυκλοφορίας 
και της αγοράστριας φαρμακευτικής εταιρείας μπορεί 


επιπλέον να περιλαμβάνει ενδεικτικά όρους σχετικά 
με: 

α) τη διαμόρφωση πολιτικής προώθησης του φαρμα¬ 
κευτικού προϊόντος, στην Ελλάδα ή το εξωτερικό 

β) την υποχρέωση πλήρωσης των αναγκών προμηθει¬ 
ών του αγοραστή, 

γ) την επιστροφή ΓθόαΙβ/οΙανν όαοΚ 

Άρθρο 6 

Έγκριση από τον ΕΟΦ 

Εντός δεκαπέντε (15) ημερολογιακών ημερών από την 
υποβολή της δήλωσης και της συνημμένης σε αυτήν 
σύμβασης (ή των ουσιωδών όρων αυτής) στην αρμόδια 
διεύθυνση του ΕΟΦ, ο ΕΟΦ γνωστοποιεί στον κάτοχο 
άδειας κυκλοφορίας την έγκριση του αναφορικά με τη 
σύμβαση πώλησης. Άπρακτη πάροδος της προθεσμίας 
γνωστοποίησης, ήτοι πάροδος αυτής χωρίς γνωστοποί¬ 
ηση αντιρρήσεων από τον ΕΟΦ, ισοδυναμεί με σιωπηρή 
έγκριση της σύμβασης πώλησης από τον ΕΟΦ με απο¬ 
τέλεσμα ο κάτοχος άδειας κυκλοφορίας να δύναται να 
προχωρήσει στην υλοποίηση της σύμβασης. 

Άρθρο 7 

Ευθύνη του κατόχου άδειας κυκλοφορίας 

Για οποιαδήποτε παράβαση της φαρμακευτικής νομο¬ 
θεσίας ο κάτοχος άδειας κυκλοφορίας του φαρμακευτι¬ 
κού προϊόντος (ή προϊόντων) που αποτελεί αντικείμενο 
της σύμβασης πώλησης υπέχει αντικειμενική ευθύνη 
απέναντι στον ΕΟΦ, παράλληλα με αυτόν, αλληλέγγυα 
και εις ολόκληρο ευθύνεται και η αγοράστρια φαρ¬ 
μακευτική εταιρεία κατά το λόγο και το μέρος της 
ευθύνης αυτής. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ 

ΙΩΑΝΝΗΣ ΣΤΟΥΡΝΑΡΑΣ ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

